CELEX: 62005CA0341
Language: et
Date: 2007-12-18 00:00:00
Title: Kohtuasi C-341/05: Euroopa Kohtu (suurkoda) 18. detsembri 2007 . aasta otsus (Arbetsdomstolen'i (Rootsi) eelotsusetaotlus) — Laval un Partneri Ltd versus Svenska Byggnadsarbetareförbundet, Svenska Byggnadsarbetareförbundets avdelning 1, Byggettan ja Svenska Elektrikerförbundet (Teenuste osutamise vabadus — Direktiiv 96/71/EÜ — Ehitustöötajate lähetamine — Siseriiklikud õigusnormid, mis kehtestavad artikli 3 lõike 1 esimese lõigu punktides a-g nimetatud küsimustes töötingimused, välja arvatud töötasu alammäära — Ehitussektori kollektiivleping, mille sätted kehtestavad soodsamad tingimused või käsitlevad muid küsimusi — Ametiühingute võimalus püüda kollektiivse tegutsemise abil kohustada muudes liikmesriikides asutatud ettevõtjaid leppima iga kord eraldi kokku palgamäärades, mida töötajatele tuleb maksta, ja ühinema ehitussektori kollektiivlepinguga)

23.2.2008   
            
            
               ET
            
            
               Euroopa Liidu Teataja
            
            
               C 51/9
            
         Euroopa Kohtu (suurkoda) 18. detsembri 2007. aasta otsus (Arbetsdomstolen'i (Rootsi) eelotsusetaotlus) — Laval un Partneri Ltd versus Svenska Byggnadsarbetareförbundet, Svenska Byggnadsarbetareförbundets avdelning 1, Byggettan ja Svenska Elektrikerförbundet
   (Kohtuasi C-341/05) (1)
   
   (Teenuste osutamise vabadus - Direktiiv 96/71/EÜ - Ehitustöötajate lähetamine - Siseriiklikud õigusnormid, mis kehtestavad artikli 3 lõike 1 esimese lõigu punktides a-g nimetatud küsimustes töötingimused, välja arvatud töötasu alammäära - Ehitussektori kollektiivleping, mille sätted kehtestavad soodsamad tingimused või käsitlevad muid küsimusi - Ametiühingute võimalus püüda kollektiivse tegutsemise abil kohustada muudes liikmesriikides asutatud ettevõtjaid leppima iga kord eraldi kokku palgamäärades, mida töötajatele tuleb maksta, ja ühinema ehitussektori kollektiivlepinguga)
   (2008/C 51/15)
   Kohtumenetluse keel: rootsi
   Eelotsusetaotluse esitanud kohus
   Arbetsdomstolen
   Põhikohtuasja pooled
   
      Hageja: Laval un Partneri Ltd
   
      Kostjad: Svenska Byggnadsarbetareförbundet, Svenska Byggnadsarbetareförbundets avdelning 1, Byggettan ja Svenska Elektrikerförbundet
   Kohtuasja ese
   Eelotsusetaotlus — Arbetsdomstolen — EÜ artiklite 12 ja 49 ning samuti Euroopa Parlamendi ja nõukogu 16. detsembri 1996. aasta direktiivi töötajate lähetamise kohta seoses teenuste osutamisega (EÜT L 18, lk 1) artikli 3 lõike 1, artikli 3 lõike 7, artikli 3 lõike 8, artikli 3 lõike 10 ja artikli 4 tõlgendamine — Kollektiivne tegutsemine ehitusettevõtja vastu, kes lähetab oma palgatöötajaid muusse kui oma asukoha liikmesriiki ja kes ei ole selle riigi kollektiivlepingu pool
   Resolutiivosa
   
               1.
            
            
               EÜ artiklit 49 ja Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega tuleb tõlgendada nii, et nendega on vastuolus, kui liikmesriigis, kus selle direktiivi artikli 3 lõike 1 esimese lõigu punktides a–g nimetatud küsimustes kehtestatud töötingimused, välja arvatud töötasu alammäär, sisalduvad õigusaktide sätteis, võib ametiühing püüda sellise ehitustööde blokaadi vormis toimuva kollektiivse tegutsemise abil, nagu on kõne all põhikohtuasjas, kohustada muus liikmesriigis asutatud teenuseosutajat alustama temaga läbirääkimisi palgamäärade üle, mida lähetatud töötajatele tuleb maksta, ja ühinema kollektiivlepinguga, mille sätted kehtestavad mõne nimetatud küsimuse puhul soodsamad tingimused kui need, mis tulenevad asjaomastest õigusaktidest, samas kui teised sätted käsitlevad küsimusi, mida selle direktiivi artiklis 3 ei ole nimetatud.
            
         
               2.
            
            
               EÜ artiklitega 49 ja 50 on vastuolus, et liikmesriigis ametiühingutele kehtestatud keeld kasutada kollektiivset tegevust eesmärgiga saavutada kolmandate isikute vahelise kollektiivlepingu lõpetamine või muutmine, eeldab seda, et tegevus puudutab töötingimusi, millele kohaldatakse vahetult siseriiklikku õigust.
            
         
      (1)  ELT C 281, 12.11.2005.